เก็บวิตามินและอาหารเสริมอย่างปลอดภัย เก็บวิตามินและอาหารเสริมในตู้เย็น เก็บวิตามินและอาหารเสริมในที่ที่เย็นและแห้ง
เพื่อให้แน่ใจว่าคุณเก็บวิตามินและอาหารเสริมใดๆ ก็ตามอย่างปลอดภัยและเหมาะสม คุณควรเริ่มจากการอ่านที่ฉลากที่บรรจุภัณฑ์ก่อนเสมอ มันจะแนะนำว่าคุณควรเก็บอย่างไรและคุณควรเก็บอาหารเสริมไว้ที่ไหน  อาหารเสริมบางชนิดนั้นเก็บในวิธีแบบเฉพาะซึ่งจะระบุไว้ที่ฉลาก ที่ฉลากอาจจะบอกถึงปริมาณการใช้ที่แนะนำ ที่ฉลากอาจจะให้ข้อมูลเกี่ยวกับ “วันหมดอายุ” ของวิตามินและอาหารเสริม วิตามินและอาหารเสริมบางอย่างนั้นอยู่ได้ไม่นานหลังจากที่คุณเปิดใช้มันแล้ว หากคุณมีเด็กๆ อยู่ที่บ้าน คุณควรระมัดระวังที่จะทำให้แน่ใจว่าคุณเก็บวิตามินและอาหารเสริมใดๆ ก็ตามหรือสารที่อาจจะเป็นพิษ ไว้ในที่ที่ปลอดภัย คุณควรจะเก็บให้ห่างจากเด็กๆ ในตู้หรือชั้นสูงๆ คุณอาจจะล็อคตู้ด้วยก็ได้ และเก็บอาหารเสริมไว้ในบรรจุภัณณ์ป้องกันเด็กด้วย  ที่ภาชนะควรจะมีฝาปิดแบบป้องกันเด็ก แต่คุณก็ควรดูแลเพื่อให้แน่ใจว่ามันอยู่ห่างจากเด็กๆ จริงๆ  วิตามินและอาหารเสริมทุกชนิดอาจจะเป็นอันตรายได้หากเด็กบริโภค วิตามินและอาหารเสริมผลิตในสูตรของผู้ใหญ่ซึ่งก็จะมีปริมาณที่ไม่เหมาะสมกับเด็กๆ ถ้าคุณเก็บวิตามินและอาหารเสริมอย่างดีและมีประสิทธิภาพ คุณก็จะรักษาคุณค่าของมันได้ในระยะเวลานาน แต่คุณไม่ควรทานอาหารเสริมหรือวิตามินใดๆ ถ้ามันเลย “วันหมดอายุ” ที่ฉลากไปแล้ว ในบางกรณี คุณควรเก็บวิตามินและอาหารเสริมของคุณไว้ในตู้เย็น แต่จะสามารถทำได้ถ้าฉลากของอาหารเสริมระบุไว้เท่านั้น แม้ว่าวิตามินและอาหารเสริมส่วนใหญ่ควรเก็บไว้ที่อุณหภูมิห้อง แต่ก็มีอาหารเสริมบางอย่างที่ต้องเก็บไว้ในตู้เย็น  ซึ่งอาหารเสริมเหล่านี้ได้แก่ วิตามินแบบน้ำ กรดไขมันที่จำเป็นบางตัว และโพรไบโอติกส์ โพรไบโอติกส์นั้นมีเชื้อจุลินทรีย์ที่มีชีวิตซึ่งมันอาจจะตายได้ถ้าต้องเผชิญกับความร้อน แสง และอากาศ ดังนั้นเป็นเรื่องสำคัญที่คุณจะต้องแช่เย็นมันไว้ อย่างไรก็ตาม ไม่ใช่กรดไขมัน วิตามินแบบน้ำ และโพรไบโอติกส์ทุกชนิดที่ต้องเก็บในตู้เย็น ดังนั้น วิธีที่ดีที่สุดคือต้องตรวจสอบที่ฉลากก่อน ส่วนใหญ่แล้วฉลากมักจะระบุว่าอาหารเสริมที่เป็นของเหลวควรเก็บไว้ในตู้เย็นมากกว่าวิตามินและอาหารเสริมรูปแบบอื่นๆ วิตามินรวมแบบเม็ดบางชนิดจะต้องเก็บไว้ใตู้เย็นเช่นเดียวกัน ขอให้แน่ใจว่าคุณปิดฝาแน่นๆ เพื่อไม่ให้ความชื้นแทรกซึมเข้าไป การปิดฝาไม่แน่นหมายความว่าคุณปล่อยให้อาหารเสริมของคุณได้รับความชื้นมากเกินไป ซึ่งจะลดคุณภาพของวิตามินและอาหารเสริมอย่างมาก  เก็บภาชนะที่มีอาหารเสริมให้ห่างจากเด็กและสัตว์เลี้ยง แม้ว่าจะเป็นบรรจุภัณฑ์ป้องกันเด็ก คุณควรแน่ใจว่าเด็กไม่สามารถเข้าถึงได้ เก็บอาหารเสริมไว้ในภาชนะกันอากาศคนละใบกับที่ใส่อาหารเพื่อป้องกันการปนเปื้อนที่เป็นไปได้ อาหารที่เน่าเสียในตู้เย็นอาจจะทำให้ยาเสียได้ง่าย ดังนั้น วิธีที่ดีที่สุดคือเก็บอาหารเสริมในภาชนะกันอากาศแยกออกมา  หากอาหารที่เสียอยู่ใกล้ๆ อาหารเสริมของคุณ เชื้อราหรือแบคทีเรียอาจจะแพร่กระจายไปที่อาหารเสริมถ้ามันไม่ได้เก็บแยกออกมาอย่างเหมาะสม ระลึกไว้ว่าให้เก็บยาและอาหารเสริมในบรรจุภัณฑ์เดิมของมันด้วย ภาชนะกันอากาศนั้นไม่ได้กันความชื้นได้ทั้งหมด เพราะคุณจะปล่อยให้มีความชื้นเข้ามาเมื่อไหร่ก็ตามที่เปิดภาชนะ บางคนมักจะเก็บวิตามินและอาหารเสริมต่างๆ ไว้ในลิ้นชักห้องน้ำ อย่างไรก็ตาม งานวิจัยได้แสดงผลว่าความชื้นในห้องน้ำนั้นจะค่อยๆ ลดประสิทธิภาพและความสามารถของเม็ดวิตามิน คุณภาพที่ลดลงของวิตามินในสภาพที่ชื้นนั้นเรียกว่าภาวะการเยิ้มของยาจากการดูดน้ำ (deliquescence)  หากเก็บไว้ในที่ที่ชื้น คุณภาพและอายุของผลิตภัณฑ์จะลดลง และนั่นหมายความว่าคุณจะไม่ได้รับสารอาหารทั้งหมดที่คุณเสียเงินจ่ายไป นอกจากนี้ การเปิดและปิดขวดวิตามินและอาหารเสริมต่างๆ ในพื้นที่ที่ชื้นจะเป็นการกักความชื้นเล็กน้อยให้ไปอยู่ในขวดในแต่ละครั้ง วิตามินบางอย่างมีแนวโน้มที่จะมีคุณภาพลดลงอย่างมากเมื่อเก็บในพื้นที่ที่ชื้น เช่น วิตามินบีที่ละลายน้ำ วิตามินซี ไทอะมีน และวิตามินบี 6 วิตามินและแร่ธาตุบางอย่างอาจจะมีคุณภาพลดลงถ้าคุณเก็บมันไว้ในตู้เย็น เพราะมีความชื้นอยู่มากในตู้เย็น ดังนั้นแม้ว่ามันจะมืดและก็เย็น แต่มันก็ไม่แห้ง ให้เก็บวิตามินและอาหารเสริมในตู้เย็นหากฉลากเขียนบอกอย่างเจาะจงเท่านั้น ครัวนั้นเป็นพื้นที่ที่ดีในการเก็บวิตามินและอาหารเสริมของคุณ แต่บางครั้งมันมักจะชื้นและมีไขมันที่ระเหยอยู่ในอากาศจากการทำอาหาร ซึ่งมันอาจจะมาเกาะที่ยาของคุณได้ อุณหภูมิและความชื้นในครัวนั้นเพิ่มขึ้นและลดลงเมื่อคุณใช้เตาอบหรือเตาตั้งพื้น  อ่างล้างจานที่ครัวก็เป็นอีกพื้นที่ที่จะมีความชื้นออกมามาก มองหาตู้ที่ด้านในแห้งๆ และอยู่ห่างจากเตาและอ่างล้างจานหากคุณอยากจะเก็บวิตามินและอาหารเสริมในห้องครัว บางทีห้องนอนของคุณก็คือสถานที่ที่ดีที่สุดในการเก็บอาหารเสริม เพราะว่ามันมีความชื้นผกผันน้อย และปกติแล้วในห้องนอนจะมีอากาศเย็นและแห้ง  ขอให้แน่ใจว่าคุณได้เก็บอาหารเสริมห่างจากหน้าต่างที่เปิดไว้และห่างจากแสงแดด เพราะมันจะลดประสิทธิภาพของอาหารเสริมได้ อย่าเก็บมันใกล้กับเครื่องทำความร้อนหรือสิ่งอื่นๆ ที่จะผลิตความร้อน  ให้เก็บอาหารเสริมไว้ในที่ที่ปลอดภัยและแน่นหนา เก็บในที่ที่เด็กและสัตว์เลี้ยงไม่สามารถเข้าถึงได้ แม้ว่ามันจะอยู่ในบรรจุภัณฑ์ป้องกันเด็กก็ตาม เพื่อที่จะช่วยป้องกันความชื้น คุณอาจจะเก็บวิตามินและอาหารเสริมในภาชนะกันอากาศ อย่าแกะมันออกจากบรรจุภัณฑ์เดิมของมัน แต่ใส่ทั้งบรรจุภัณฑ์ไปในภาชนะกันอากาศเลย ภาชนะแบบใสนั้นก็ดี แต่คุณสามารถใช้ภาชนะที่เป็นสีน้ำตาลหรือที่ย้อมสีก็ได้ ภาชนะที่มีสีเข้มนั้นจะช่วยป้องกันอาหารเสริมจากแสงแดด
ให้อ่านที่ฉลากก่อนเสมอ. เก็บอาหารเสริมให้ห่างเด็กๆ. อย่าใช้มันหลัง “วันหมดอายุ”. อ่านที่ฉลากก่อน. เก็บวิตามินไว้ในภาชนะที่แน่นหนา. เก็บอาหารเสริมแยกออกจากอาหารที่อยู่ในภาชนะกันอากาศ. หลีกเลี่ยงตู้ลิ้นชักที่ห้องน้ำ. อย่าเก็บยาไว้ในตู้เย็น. อย่าเก็บไว้ใกล้ๆ เตาหรืออ่างล้างจาน. พิจารณาการเก็บวิตามินและอาหารเสริมในห้องนอน. ใช้ภาชนะกันอากาศ.
https://www.wikihow.com/Store-Vitamins-and-Supplements https://www.wikihow.com/Store-Vitamins-and-Supplements https://www.wikihow.com/Store-Vitamins-and-Supplements
Storing Vitamins and Supplements Safely Storing Vitamins and Supplements in the Refrigerator Storing Vitamins and Supplements in a Cool and Dry Place